***Riaditeľstvo ZŠ s MŠ kard. A. R. oznamuje rodičom,***

***že ZÁPIS do 1. ročníka pre školský rok 2024/2025***

***sa uskutoční nasledovne:***

***streda, 3. 4. 2024 od 13.30 do 16.00 hod.***

***Zápis sa uskutoční prezenčnou formou,***

***teda za účasti detí a rodičov.***

*Rodičia vyplnia elektronickú prihlášku. (je v ozname o zápise). Prihlášku, prosím, vyplňte a odošlite do 25. 03. 2024. Ďakujeme.*

*Ak Vaše dieťa bolo na zápise už vlani a bolo rozhodnuté, že dieťa ešte rok bude pokračovať v povinnom predprimárnom vzdelávaní v MŠ, je potrebné s dieťaťom opätovne prísť na zápis.*

*V prípade, že Vaše dieťa bude pokračovať v predprimárnom vzdelávaní od septembra 2024 v materskej škole (tzv. odklad), je potrebné túto dôležitú skutočnosť uviesť v poznámke na konci prihlášky.*

*Je potrebné zapísať aj deti, ktoré budú v predprimárnom vzdelávaní pokračovať v materskej škole. V takomto prípade je potrebné, aby rodičia absolvovali vyšetrenie v CPaP.*

*Ak chcete, aby sme zabezpečili žiakom sady potrebných zošitov a ďalších pomôcok, pripravte si peniaze –* ***35 €.****Dostanete presný rozpis, čo deťom za tieto peniaze zabezpečíme. Táto možnosť pre Vás nie je povinná, ale pre školu je ideálne, keď majú deti rovnaké sady zošitov a pomôcok. Sadu pomôcok, ktoré bude kupovať škola, upresníme.*

**Podľa § 144a, zákona č. 245/2008 účinného od 1. 1. 2022 sa na prihláške vyžaduje podpis oboch zákonných zástupcov!**

Podpis oboch zákonných zástupcov sa nevyžaduje ak:

* jednému z rodičov bol obmedzený alebo pozastavený výkon rodičovských práv,
* jeden z rodičov nie je schopný podpísať sa (vyžaduje sa o tom potvrdenie lekára),
* vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa (dokument je súčasťou elektronickej prihlášky)
* ak sa rodičia na tom dohodli (dokument je súčasťou elektronickej prihlášky)
* oba dokumenty je potrebné vytlačiť, podpísať a priniesť na zápis

**Všeobecné podmienky zápisu dieťaťa na plnenie povinnej školskej dochádzky (PŠD):**

Podmienky zápisu upravuje § 19, 20 a 60 zákona NR SR č. 245/2008 o výchove a vzdelávaní v znení neskorších predpisov:

* Na plnenie povinnej školskej dochádzky (PŠD) sú zákonní zástupcovia povinní prihlásiť **deti, ktoré** **dovŕšia vek 6 rokov** k 31.08.2024a **dosiahnu školskú spôsobilosť.**
* Dieťa už nemožno zapísať do nultého ročníka ZŠ. Ak **dieťa** **po dovŕšení 6. roka veku nedosiahlo školskú spôsobilosť**,riaditeľ ZŠ s MŠ rozhodne o pokračovaní plnenia povinného predprimárneho vzdelávania v materskej škole, a to na základe: písomného súhlasu príslušného zariadenia poradenstva a prevencie, písomného súhlasu všeobecného lekára pre deti a dorast a informovaného súhlasu zákonného zástupcu dieťaťa.
* Ak zákonný zástupca dieťaťa požiada, aby bolo na plnenie PŠD **výnimočne prijaté dieťa, ktoré nedovŕšilo 6. rok veku** **a absolvovalo povinné predprimárne vzdelávanie,** k žiadosti musí predložiť súhlasné vyjadrenie príslušného zariadenia poradenstva a prevencie a súhlasné vyjadrenie všeobecného lekára pre deti a dorast.
* Základná škola vyžaduje pri zápise údaje podľa § 20 ods. 4 školského zákona.
* **Rozhodnutie o prijatí/neprijatí dieťaťa do školy vydá riaditeľ školy do 15. júna 2024.** Rozhodnutie sa doručuje obom zákonným zástupcom. Ak sa dohodnú, že rozhodnutie možno doručiť len jednému, predložia o tom škole písomné vyhlásenie (dokument je súčasťou elektronickej prihlášky)